FSMART เจอศึกหนัก
ประเด็นที่เกี่ยวกับการแข่งขันทางธุรกิจถือเป็นเรื่องที่น่าสนใจเป็นอย่างยิ่ง เพราะมันหมายถึงโอกาสที่คู่แข่งจะก้าวขึ้นมาเป็นเบอร์ 1 ยังเปิดกว้างเสมอ ขณะเดียวกันก็ยังเป็นเรื่องท้าทายความสามารถแชมป์เก่า ยังสามารถรักษาส่วนแบ่งทางการได้อย่างเหนี่ยวหรือไม่ หรือแม้กระทั่งม้ามืดที่พร้อมจะสอดแทรกขึ้นมา ก็เป็นตัวแปรที่มีผลทำให้ธุรกิจนั้นๆ สะเทือนได้เหมือนกัน
28 ม.ค. 2560

สภาแมงเม่า : ดร.สมชาย
 
คุณประดิษฐ์ จากตลิ่งชัน กรุงเทพฯ พูดถึงสถานการณ์ของหุ้น FSMART หรือ บริษัท ฟอร์ท สมาร์ท เซอร์วิส จำกัด (มหาชน) กำลังจะเจอศึกหนักในไม่ช้า หลังมีข่าวออกมาเป็นระยะว่า ทรูจะลุยธุรกิจตู้เติมเงินเต็มตัวในปี 60 พร้อมกับมีแผนวางตู้เติมเงินจำนวน 40,000 ตู้เป็นอย่างต่ำ ขณะที่ของบริษัทนี้มีตู้เติมเงินประมาณ 70,000 ตู้ จึงอาจทำให้การเติบโตของบริษัทไม่ง่ายเหมือนกับที่ผ่านมาอีกแล้ว ไม่ทราบอาจารย์มีความคิดเห็นต่อเรื่องนี้อย่างไรครับ
 
ประเด็นที่เกี่ยวกับการแข่งขันทางธุรกิจถือเป็นเรื่องที่น่าสนใจเป็นอย่างยิ่ง เพราะมันหมายถึงโอกาสที่คู่แข่งจะก้าวขึ้นมาเป็นเบอร์ 1 ยังเปิดกว้างเสมอ ขณะเดียวกันก็ยังเป็นเรื่องท้าทายความสามารถแชมป์เก่า ยังสามารถรักษาส่วนแบ่งทางการได้อย่างเหนี่ยวหรือไม่ หรือแม้กระทั่งม้ามืดที่พร้อมจะสอดแทรกขึ้นมา ก็เป็นตัวแปรที่มีผลทำให้ธุรกิจนั้นๆ สะเทือนได้เหมือนกัน
ด้วยเหตุนี้อาจารย์ถึงมองการแข่งขันที่เกิดขึ้นเป็นประโยชน์สำหรับผู้บริโภคโดยตรง และเป็นเรื่องที่คนทั่วไปอาจเฝ้าดูห่างๆ เพื่อมองดูพัฒนาการของธุรกิจในยุคนี้มีการเปลี่ยนแปลงรวดเร็วขนาดไหน
ส่วนคนที่เป็นนักลงทุนคงมองแค่เฉยๆ ไม่ได้อีกต่อไป เพราะต้องมองถึงโอกาสในการทำกำไรของบริษัทนั้นๆ เป็นไปในทิศทางบวก หรือทิศทางลบ ซึ่งจะส่งผลโดยตรงกับราคาหุ้นในกระดานอย่างเลี่ยงไม่ได้นะครับ
เมื่อเข้าใจกระบวนการคิดอย่างถ่องแท้ ก็ไม่มีความจำเป็นต้องตื่นตกใจที่เห็นราคาหุ้น FSMART หรือ บริษัท ฟอร์ท สมาร์ท เซอร์วิส จำกัด (มหาชน) ปรับตัวลงอย่างต่อเนื่อง เพราะข่าวที่ออกมาในเที่ยวนี้เหมือนเป็นการเขย่าบัลลังก์ของผู้นำตลาดรายนี้โดยตรง และถ้ามองถึงความครบเครื่องของคู่แข่งรายใหม่อย่าง “ทรู” ย่อมทำให้ผู้คนที่อยู่ในวงการเกิดอาการหวั่นไหวพอสมควร
ที่สำคัญก็คือ ตัวเลขกำไรที่ทำได้อย่างโดดเด่นในช่วงที่ผ่าน อาจเป็นจุดพีคของการทำธุรกิจตู้เติมเงินไปแล้ว ถึงแม้ก่อนหน้านี้จะเคยมองกันว่า ตัวเลขรายได้และกำไรจะเติบโตแบบก้าวกระโดดต่อไปเรื่อยๆ แต่พอมาเจอคู่แข่งไซด์บิ๊กเบิ้มเข้ามาร่วมวงด้วย
อาจารย์พูดได้ทันทีว่า เรื่องนี้ไม่หมูอีกต่อไป อีกทั้งตัวนักลงทุนเริ่มเกิดความไม่มั่นใจ ก็ควรจะถอยฉากไปอยู่ห่างๆ เพื่อรอให้ทุกอย่างมีความชัดเจนมากกว่านี้ บวกกับสิ่งที่เห็นในเวลานี้คือ มีแรงเทขายพรั่งพรู่ออกมาอย่างต่อเนื่อง หุ้นก็มีสิทธิ์อ่อนตัวลงไปเรื่อยๆ นะครับ
ประกอบกับการเทรดของหุ้น FSMART วันนี้อยู่บนค่า P/E 43.50 เท่า ขณะที่ค่า P/BV ก็อยู่ในระดับ 15 เท่า ย่อมเป็นแรงกดดันให้มีการเทขายหุ้นออกมาอีกระรอกใหญ่ อาจารย์กล้าพุดได้ทันทีว่า น่าจะถึงเวลาเปลี่ยนตัวเล่น เพราะตัวแปรที่เป็นบวกกับบริษัทไม่เหมือนกับที่คาดการณ์ไว้นั่นเอง
นอกจากนี้ต้องไม่ลืมว่า การลงทุนที่ดีต้องรู้จักปรับเปลี่ยนรูปแบบเพื่อความคล่องตัว อย่าได้ลืมหลักการตรงนี้เป็นอันขาดนะครับ
…
 

กราฟประกอบคอลัมน์ : Aspen, ราคาปิด ณ วันที่ 27 ม.ค.60